b"\n_START_ARTICLE_\nP\xc3\xa4\xc3\xa4ttym\xc3\xa4t\xc3\xb6n solmu\n_START_PARAGRAPH_\nP\xc3\xa4\xc3\xa4ttym\xc3\xa4t\xc3\xb6n solmu tai ikuinen solmu on kuvallinen symboli, joka n\xc3\xa4ytt\xc3\xa4\xc3\xa4 silt\xc3\xa4, kuin rengasmainen nauha olisi solmittu itsens\xc3\xa4 kanssa. Tunnetuin p\xc3\xa4\xc3\xa4ttym\xc3\xa4t\xc3\xb6n solmu on Aasiassa, varsinkin Intiassa ja Nepalissa k\xc3\xa4ytetty uskonnollinen ja mystinen merkki; sit\xc3\xa4 kutsutaan jainalaisuudessa sanskritin kielell\xc3\xa4 nimell\xc3\xa4 srivatsa, ja tiibetin kielell\xc3\xa4 nimell\xc3\xa4 dpal be'u._NEWLINE_Jainalaisuudessa srivatsa on usein valaistunutta ihmist\xc3\xa4 eli tirthankaraa esitt\xc3\xa4v\xc3\xa4n patsaan rinnassa. Srivatsalla on monta merkityst\xc3\xa4. Solmut viittaavat suljettuun, ja srivatsa liittyykin vaikeasti saavutettaviin tai salaisiin asioihin._NEWLINE_Kiinassa p\xc3\xa4\xc3\xa4ttym\xc3\xa4t\xc3\xb6n solmu on buddhalainen onnen symboli ja pitk\xc3\xa4n el\xc3\xa4m\xc3\xa4n vertauskuva. Solmu symboloi my\xc3\xb6s Buddhan loputonta viisautta ja tietoa, koska solmulla ei ole alkua eik\xc3\xa4 loppua."